သဵၼ်ႈတၢင်းလိူၵ်ႈ တွၼ်ႈတႃႇၵူၼ်းတူၵ်းၵိၼ်း

ၵူၼ်းႁဝ်းၵမ်ႉပႃႈၼမ်ၵႆႉပွင်ႉဝႃႈ  ၸၢတ်ႈပၢၼ်ၼႆႉ
တုၵ်ႉၶယၢပ်ႇၽိုတ်ႇၶၢၼ်ၸႂ်ႁႅင်းၼႃႇ ဢမ်ႇမီးသဵၼ်ႈ
တၢင်းတႃႇတေလိူၵ်ႈသင်  ဢမ်ႇမီးငိုၼ်း ဢမ်ႇမီးၵူၼ်း
ႁူႉၸၵ်း ဢမ်ႇႁူႉလွင်ႈသင်သေဢိတ်း ဢမ်ႇႁူႉဝႃႈတေ
သိုပ်ႇႁဵတ်းၸိူင်ႉႁိုဝ်လီ ပွင်ႉၼၼ်ႉ ပွင်ႉၼႆႉ လၢႆလွင်ႈ
လၢႆမဵဝ်း !!!

ဢွၼ်ၵၼ်တူၺ်းၶႅပ်းႁၢင်ႈဢၼ်ၼႆႉၵွၼ်ႇလႄႈ ၸၢတ်ႈပၢၼ်ၵူၼ်းႁဝ်းတေႉတေႉယဝ်ႉ မီးသဵၼ်ႈ
တၢင်းတႃႇတေလိူၵ်ႈလႆႈၼမ်ဢေႇၵႃႈႁိုဝ်????

သင်ဝႃႈႁဝ်းတူၵ်းၵႂႃႇၼႂ်းလုၵ်းႁၢမ်းၵဝ်ႇလူင်ဢၼ်ၼိုင်ႈ
တႅၵ်ႈၼိူင်းမိူၼ်ဝႃႈ  ႁဝ်းလႆႈထူပ်းလွင်ႈယၢပ်ႇၸႂ်ဢမ်ႇ
ၼၼ် လႆႈႁူပ်ႉထူပ်းလွင်ႈၽိတ်းပိူင်ႈၸိုင် ႁဝ်းတေလိူၵ်ႈ
သဵၼ်ႈတၢင်းလႂ်?? ..........
႑ . #လိူၵ်ႈတီႈတေသိုပ်ႇတိူဝ်ႉၸႂ်ၵႂႃႇ
ဢဝ်လွင်ႈၽိတ်းပိူင်ႈဢၼ်ၸဝ်ႈၵဝ်ႇလႆႈႁူပ်ႉထူပ်းၼၼ်ႉသေ မႃးၵဵပ်းဝူၼ်ႉ မႃးၵဵပ်းၶႆႈ ႁဵတ်းႁႂ်ႈၸဝ်ႈၵဝ်ႇလႆႈတိူဝ်ႉ
ၸႂ်ဢမ်ႇမီးတၢင်းသိူဝ်းၸႂ်လႆႈ ႁဵတ်းႁႂ်ႈၸဝ်ႈၵဝ်ႇလႆႈၸူမ်
ယူႇၸွမ်းလွင်ႈၽိတ်းပိူင်ႈလႄႈလွင်ႈၶီငဝ်ၸွမ်းလွင်ႈ
တၢင်းဢၼ်တိုၵ်ႉႁူပ်ႉထူပ်းၼၼ်ႉယူႇ ႋႋ

တၢင်းလိူၵ်ႈသဵၼ်ႈၼႆႉ ... လွင်ႈဢၼ်တေၸွမ်းမႃးၽၢႆႇ
လင်ၵေႃႈပဵၼ် လွင်ႈၽိတ်းပိူင်ႈယဵၼ်းပဵၼ်လွင်ႈၵဝ်ႇ
ဢၼ်တေမႃးယွင်ႇၵဝ်းၸၢတ်ႈပၢၼ်ယၢမ်းလဵဝ်လႄႈ ႁဵတ်းႁႂ်ႈဢမ်ႇတူၺ်းႁၼ်သဵၼ်ႈတၢင်းတႃႇမိူဝ်းၼႃႈလႆႈ ။ .......
႒. #လိူၵ်ႈတီႈတေသိုပ်ႇပႆၵႂႃႇ
ယွမ်းႁပ်ႉလွင်ႈပဵၼ်တေႉဝႃႈ ႁဵတ်းၽိတ်းပိူင်ႈၵႂႃႇယဝ်ႉ
ၽွမ်ႉတီႈတေမေးတူဝ်မေးၸႂ်သေၵႄႈလိတ်ႈသေ လိူၵ်ႈ
တီႈတေသိုပ်ႇပႆၵႂႃႇမိူဝ်းၼႃႈ ယွမ်းသုမ်းလွင်ႈဢၼ်မီးဝႆႉ
ၼၼ်ႉသေ တွၼ်ႈတႃႇတေလႅၵ်ႈလၢႆႈမႂ်ႇၼၼ်ႉ တွၼ်ႈ
တႃႇတေပဵၼ်သဵၼ်ႈတၢင်းဢွၵ်ႇႁႂ်ႈလီလိူဝ်ၵဝ်ႇ တၢင်း
လိူၵ်ႈသဵၼ်ႈၼႆႉ ... လွင်ႈၽိတ်းပိူင်ႈၵေႃႈ ယဵၼ်းပဵၼ်
တွၼ်ႈသွၼ်ဢိူဝ်ႈ ။ .....
ထိုင်ယၢမ်းလဵဝ်ယဝ်ႉ သင်သူယင်းတိုၵ်ႉလၢတ်ႈဝႃႈ
ၸၢတ်ႈပၢၼ်သူဢမ်ႇမီးတၢင်းလိူၵ်ႈယူႇၸိုင် မၼ်းဢမ်ႇ
ၸႂ်ႈလေႃႇ ... လွင်ႈတေႉယဝ်ႉ သူလႆႈလိူၵ်ႈသဵၼ်ႈတၢင်း
လိူၵ်ႈၵႂႃႇယဝ်ႉ သူလိူၵ်ႈတီႈတေဢမ်ႇၵႂႃႇတၢင်းလႂ် လိူၵ်ႈ
တီႈတေယူႇၸွမ်းလွင်ႈတူၵ်းၵိၼ်းၼၼ်ႉၵူၺ်း ။

#ၶႅပ်းႁၢင်ႈဢၼ်ႁၼ်ယူႇၼႆႉ မီးၵူၼ်းသွင်ၵေႃႉတူၵ်းလူင်း
ၵႂႃႇၼႂ်းလုၵ်းလိုၵ်ႉဢၼ်ၼိုင်ႈ ၵေႃႉၼိုင်ႈယွမ်းပွႆႇၽႃႈ
လွင်ႈတၢင်းဢၢႆသေ တွၼ်ႈတႃႇတေလိူၵ်ႈသဵၼ်ႈတၢင်း
ဢၼ်လီလိူဝ်သေၵဝ်ႇ ထႅင်ႈၵေႃႉၼိုင်ႈ ဢမ်ႇယွမ်းႁဵတ်း
သင်လိူဝ်သေဝႃႈၼင်ႈႁွင်ႉႁႆႈလႄႈတိူဝ်ႉဢူၵ်းတိူဝ်ႉၸႂ်
ယူႇလွင်ႈလဵဝ် !!!

လွင်ႈၼႆႉသွၼ်ႁႂ်ႈႁူႉဝႃႈ ၸၢတ်ႈပၢၼ်သူတေမိူၼ်ႁိုဝ်
မၼ်းယူႇတီႈဝႃႈ သူတေလိူၵ်ႈမၼ်းၵူၺ်းၼႆယဝ်ႉ ။

ၶွပ်ႈၸႂ်ၸဝ်ႈငဝ်ႈတိုၼ်း ( รักยิ้ม ) သေ

ၶွပ်ႈၸႂ်ထိုင်ၽူႈပၼ်ႁႅင်းလူဢၢၼ်ႇၵူႈၵေႃႉယူႇေဢႃႈ
ပိၼ်ႇ - မွၵ်ႇမွင်းၽူၼ် ( လၢႆးၶႃႈ )